CELEX: 31990D0058
Language: el
Date: 1990-02-05 00:00:00
Title: 90/58/ΕΟΚ: Απόφαση της Επιτροπής της 5ης Φεβρουαρίου 1990 σχετικά με τους όρους υγειονομικού ελέγχου και υγειονομικής πιστοποίησης κατά την εισαγωγή κρεάτων προέλευσης Χιλής

Avis juridique important

|

31990D0058

90/58/ΕΟΚ: Απόφαση της Επιτροπής της 5ης Φεβρουαρίου 1990 σχετικά με τους όρους υγειονομικού ελέγχου και υγειονομικής πιστοποίησης κατά την εισαγωγή κρεάτων προέλευσης Χιλής  

Επίσημη Εφημερίδα αριθ. L 040 της 14/02/1990 σ. 0015 - 0017 Φινλανδική ειδική έκδοση: Κεφάλαιο 3 τόμος 32 σ. 0033  Σουηδική ειδική έκδοση: Κεφάλαιο 3 τόμος 32 σ. 0033 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Φεβρουαρίου 1990  σχετικά με τους όρους υγειονομικού ελέγχου και υγειονομικής πιστοποίησης κατά την εισαγωγή κρεάτων προέλευσης Χιλής  (90/58/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και υγειονομικού ελέγχου κατά την εισαγωγή ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 89/227/ΕΟΚ (2), και ιδίως το άρθρο 16,  Εκτιμώντας:  ότι οι υγειονομικοί όροι και η κτηνιατρική πιστοποίηση που απαιτούνται κατά την εισαγωγή νωπών κρεάτων προέλευσης Χιλής θεσπίστηκαν με την απόφαση 87/363/ΕΟΚ της Επιτροπής (3), όπως τροποποιήθηκε τελευταία από την απόφαση 89/5/ΕΟΚ (4)·  ότι οι αρμόδιες κτηνιατρικές υπηρεσίες της Χιλής επιβεβαίωσαν ότι από δωδεκαμήνου τουλάχιστον η εν λόγω χώρα είναι ασφαλής όσον αφορά την πανώλη των βοοειδών και ότι κατά το χρονικό αυτό διάστημα κανένας εμβολιασμός δεν έχει πραγματοποιηθεί κατά της ασθένειας αυτής·  ότι το τελευταίο κρούσμα αφθώδους πυρετού στη Χιλή εμφανίστηκε τον Αύγουστο 1987· ότι όλη η Χιλή θεωρήθηκε απαλλαγμένη από τον αφθώδη πυρετό τον Απρίλιο του 1988 σύμφωνα με τα πρότυπα του Υγειονομικού Κώδικα Ζώων του Διεθνούς Γραφείου Επιζωοτίας (ΟΙΕ)· ότι θεωρείται τώρα σκόπιμο να επανισχύσει η άδεια εισαγωγής νωπών κρεάτων από τη Χιλή με τους ίδιους όρους που θεσπίστηκαν για την ενδέκατη και δωδέκατη περιοχή·  ότι οι αρμόδιες κτηνιατρικές αρχές της Χιλής συμφώνησαν να γνωστοποιούν στην Επιτροπή των Ευρωπαϊκών Κοινοτήτων και στα κράτη μέλη, με τέλεξ ή τηλεγράφημα, το αργότερο εντός 24 ωρών, την εμφάνιση μιας από τις προαναφερθείσες ασθένειες ή την απόφαση να διενεργηθεί εμβολιασμός για την αντιμετώπιση μιας από τις εν λόγω ασθένειες·  ότι οι όροι υγειονομικού ελέγχου και υγειονομικής πιστοποίησης θα πρέπει να προσαρμόζονται στην υγειονομική κατάσταση της εν λόγω τρίτης χώρας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα κράτη μέλη επιτρέπουν την εισαγωγή νωπών κρεάτων βοοειδών, προβάτων και αιγών καθώς και κατοικιδίων μονόπλων προελεύσεως Χιλής, με την επιφύλαξη ότι τα κρέατα αυτά πληρούν τους όρους που καθορίζονται στο πιστοποιητικό που επαναλαμβάνεται στο παράρτημα και που πρέπει να συνοδεύει την αποστολή.  Άρθρο 2  Η παρούσα απόφαση δεν εφαρμόζεται στις εισαγωγές αδένων και οργάνων που επιτρέπονται από τη χώρα προορισμού για την παρασκευή φαρμακευτικών προϊόντων.  Άρθρο 3  Η παρούσα απόφαση καταργεί την απόφαση 87/363/ΕΟΚ.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 5 Φεβρουαρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 93 της 6. 4. 1989, σ. 25.  (3) ΕΕ αριθ. L 194 της 15. 7. 1987, σ. 35.  (4) ΕΕ αριθ. L 7 της 10. 1. 1989, σ. 21.  ΠΑΡΑΡΤΗΜΑ  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  για τα νωπά κρέατα (1) κατοικιδίων βοοειδών, προβάτων και αιγών καθώς και των κατοικιδίων μονόπλων που προορίζονται για την Ευρωπαϊκή Οικονομική Κοινότητα  Χώρα προορισμού:  Αριθμός αναφοράς του πιστοποιητικού καταλληλότητας (1):  Χώρα εξαγωγής: Χιλή  Υπουργείο:  Υπηρεσία:  Στοιχεία:  (προαιρετικό)  Ι. Αναγνώριση των κρεάτων:  Κρέατα:  (είδος ζώου)  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων:  Διεύθυνση(εις) και αριθμός(οι) κτηνιατρικής εγκρίσεως (2) του (των) εγκεκριμένου(ων) σφαγείου(ων):  Διεύθυνση(εις) και αριθμός(οι) κτηνιατρικής εγκρίσεως (2) του (των) εγκεκριμένου(ων) εργαστηρίου(ων) τεμαχισμού:  ΙΙΙ. Προορισμός των κρεάτων:  1.2 // Τα κρέατα αποστέλλονται από:   // (τόπος φορτώσεως)   // στ..:   // (χώρα και τόπος προορισμού)  με το ακόλουθο μέσο μεταφοράς (3):  Όνομα και διεύθυνση αποστολέα:  Όνομα και διεύθυνση παραλήπτη:  IV. Υγειονομική βεβαίωση  Ο υπογεγραμμένος κτηνίατρος πιστοποιώ ότι τα ανωτέρω περιγραφόμενα νωπά κρέατα προέρχονται:  - από ζώα τα οποία έχουν παραμείνει στο έδαφος της Χιλής 3 μήνες τουλάχιστον πριν τη σφαγή τους ή από τη γέννησή τους, στην περίπτωση που τα ζώα είναι ηλικίας μικρότερης των 3 μηνών,  - στην περίπτωση των νωπών κρεάτων των προβάτων και των αιγών, από ζώα που δεν προέρχονται από εκμετάλλευση η οποία, για υγειονομικούς λόγους, έχει αποτελέσει αντικείμενο απαγορευτικών μέτρων μετά από τη διαπίστωση περιπτώσεως βρουκελλώσεως προβάτων ή αιγών κατά τη διάρκεια των προηγουμένων 6 εβδομάδων.  Έγινε στις  (χώρα) (ημερομηνία)  Σφραγίδα  (όνομα επίσημου κτηνιάτρου)  (το όνομα με κεφαλαία και υπογραφή)  (1) Νωπά κρέατα: όλα τα κατάλληλα για την ανθρώπινη κατανάλωση τμήματα των κατοικιδίων βοοειδών, προβάτων και αιγών, τα οποία δεν έχουν υποστεί καμία επεξεργασία με σκοπό την εξασφάλιση της συντηρήσεώς τους. Εντούτοις, τα κρέατα τα οποία έχουν συντηρηθεί δια του ψύχους θεωρούνται νωπά.  (2) Προαιρετικό όταν η χώρα προορισμού επιτρέπει τις εισαγωγές νωπών κρεάτων για χρήσεις άλλες από την ανθρώπινη κατανάλωση, σε εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα αεροπλάνα να σημειώνεται ο αριθμός πτήσεως και για τα πλοία το όνομα του πλοίου.